Kanón GAU-8 Avenger na lietadle A-10 Thunderbolt II
General Electric **GAU-8/A Avenger** je 30 mm hydraulicky poháňaný, sedem hlavňový rotačný kanón typu Gatling, ktorý sa montuje na bojové lietadlá Fairchild Republic A-10 Thunderbolt II Vzdušných síl USA. Patrí medzi najväčšie, najťažšie a najvýkonnejšie kanóny v armáde USA. Bol navrhnutý špeciálne na protitankové úlohy a dosahuje vysokú palebnú rýchlosť.

Dejiny
------

GAU-8 bol vyvinutý ako paralelný program popri programe AX (Attack Experimental), ktorý vyrábal stíhacie lietadlá A-10. Špecifikácia pre kanóny GAU-8 bola stanovená v roku 1970, s konštrukčnými návrhmi spoločností General Electric a Philco-Ford. Oba prototypy AX, YA-10 a Northrop YA-9 boli navrhnuté tak, aby mohli použiť zbraň, hoci v priebehu prvej súťaže nebolo použitie možné, a ako dočasná náhrada bol používaný kanón M61 Vulcan. Po zložení celého kanónu GAU-8 (správne A/A 49E-6 Gun System), predstavoval asi 16 % z celkovej hmotnosti stíhacieho lietadla A-10.

Stíhacie lietadlá A-10 spolu s kanónmi GAU-8/A boli uvedené do prevádzky v roku 1977. Tie boli vyrábané spoločnosťou General Electric, hoci General Dynamics bol zodpovedný za výrobu a podporu až od roku 1997, kedy bola divízia predaná spoločnosťou Lockheed Martin spoločnosti General Dynamics.

Dizajn
------

GAU-8 váži 280 kilogramov, ale kompletná zbraň spolu s nabíjacím systémom a plným zásobníkom 1 828 kilogramov. Jeho dĺžka je 5 931 mm od ústia hlavne až po najzadnejší bod strelného systému. Zásobník na strelivo má v priemere 88 cm a dĺžku 1,82 metra. Pojme 1 174 nábojov, ale najčastejšie sa plní 1 150 nábojmi. Úsťová rýchlosť zápalnej pancierovej prieraznej strely je 990 m/s, čo je takmer rovnako ako podstatne ľahší 20 mm náboj guľometu M61 Vulcan.

### Palebný systém

#### Presnosť

GAU-8/A je veľmi presný a kadencia dosahuje bez problémov od 2 100 až po 4 200 rán za minútu. Úsťová rýchlosť GAU-8/A je približne rovnaká ako u kanónu M61 Vulcan, ale jeho ťažšia munícia je deštruktívnejšia a má vynikajúce balistické vlastnosti. Jej letový čas do 1 200 metrov je o 30 % kratší ako strela M61, pretože projektil po opustení hlavne spomaľuje omnoho pomalšie, a tým vzniká rozdiel asi 3 metre. Presnosť GAU-8/A po montáži do A-10 je dimenzovaná na „5 mil, 80 percent", čo znamená 80 percent striel vystrelených na 1 200 metrov zasiahne cieľ do polomeru 6,1 metra. Pre porovnanie, kanón M61 je dimenzovaný na 8 miliradiánov.

Varianty
--------

Niektoré technológie GAU-8/A boli prevedené do menších 25 mm GAU-12/U Equalizer, ktoré sa dodávali pre lietadlá AV-8B Harrier II a sú asi rovnako veľké ako kanón M61. Žiadne zo súčasných alebo plánovaných lietadiel okrem A-10 nemá celý systém Avenger.

### Špecifikácie

* Presnosť: 80 % vystrelených striel na vzdialenosť 1 200 metrov zasiahne cieľ do polomeru 6,1 metra
	+ PGU-14/B API Armor Piercing Incendiary - priebojno-zápalný (jadro z ochudobneného uránu)
	+ PGU-13/B HEI High explosive incendiary - trieštivo-trhavo-zápalný
	+ PGU-15/B TP cvičný
* Prieraznosť panciera:
	+ 69 mm na 500 metroch
	+ 38 mm na 1 000 metroch

Referencie
----------

1. ↑   *A-10/OA-10 Thunderbolt II* [online]. GlobalSecurity.org. Dostupné online.
2. ↑   *GAU-8/A Avenger* [online]. National Museum of the USAF, [cit. 2009-09-14]. Dostupné online.
3. 1 2  GOEBEL, Greg. *A-10: Development & Description* [online]. 1. október 2008, [cit. 2009-09-14]. Dostupné online.
4. 1 2  Spick 2000, p. 44.
5. ↑   *GAU-8 Avenger* [online]. [Cit. 2009-09-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **GAU-8 Avenger**

Externé odkazy
--------------

* General Electric GAU-8/A Avenger na stránke USAF National Museum
* www.fas.org: GAU-8 Avenger, Hill Aerospace Museum (retrieved 27 April 2005)
* Video testovacej streľby GAU-8 Avenger


|  |  |
| --- | --- |
| Portal | Portál letectvo |